મીની વેકેશનમાં ફરવા જવાનો અને કુદરતને માણવાનો મોકો મેળવવો હોયતો સાપુતારા અને ડાંગનો પ્રવાસ ખૂબજ રોમાંચિક કરી દેશે સાપુતારા અને ડાંગના હર્યા ભર્યા વૃક્ષો, વેલી અને વન તેમજ પાણીના ઘોઘ જોઈએતો દરેકના મોમાથી એક જ ઉદગાર નીકળશે. વાહ…. તો બીજી તરફ નળ સરોવર અને હડપ્પીયન સંસ્કૃતિની ઐતિહાસીક ધરોહર એવા લોથલની મુલાકાત લેવાનું પણ ચુકતા નહી નળ સરોવરમાં ડિસેમ્બરમાં વહેલી સવારે દેશ વિદેશથી આવતા પક્ષીના કલરવનો અવાજ તમારા મનને પ્રફુલ્લીત કરી દેશે જયારે એડવેન્ચર અને ટ્રેકીંગના શોખીનો માટે પણ ગુજરાતમાં જ ઘણા એવા સ્થળો છે જયાં મન મૂકીને તેને માણી શકાય છે.